Bjørn Bredal (født 2. december 1956 i Herlev) er forstander for Johan Borups Højskole, journalist, forfatter og tidligere redaktør på Gyldendal, Weekendavisen samt Politiken, hvor han stadig er fast skribent. Bredal blev student fra Søborg Gymnasium i 1975, cand.mag. i fransk og musik fra Københavns Universitet med videreuddannelse i Paris (Certificat d’Etudes Politiques fra Institut d’Etudes Politiques, politisk videnskab) og Oxford (journalistik). Han er kommandør af den franske Ordre des Arts et des Littres, bestyrelsesformand for Wilhelm Hansen Fonden, og tidl. bl.a. medlem af Fondet for Dansk-Norsk Samarbejde og Det Danske Institut i Rom.  Privat Han var gift med kunsthistorikeren Maria Fabricius Hansen og har tre børn: Benjamin, Filip og Sophie.